《雪江讲堂》
宋代·董嗣杲

索居占得藕花风，几字头衔迥不同。
乌帽染纱裁一幅，锦囊分卷集群公。
湖光长日侵皋座，竹箨多时积鹤笼。
击柳吟驴何处去，想应乘雪钓江空。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。